་ཡིན་ནོ་ཞེས་ཅིར་
ཡང་འཛིན་པ་མེད་པས་བརྗོད་པ་དང་བྲལ་ཞིང་དོན་དུ་གཉེར་བ་མེད་པས་
བྱ་བ་མེད་པ་དང་སྒོ་གསུམ་གྱི་ལས་ལ་སྐྱོན་དུ་མི་ལྟ་བས་མི་བྱ་བ་ཡང་མེད༵་
དེ་ཚོགས་དང་ཡོན་ཏན་གསར་དུ་སོགས་པ་དང་སྐྱོན་བྲི་བ་མེད་དེ་ཆོས་ཉིད་
70

བྱང་ཆུབ་སེམས་བསྒོམ་པ་རྡོ་ལ་གསེར་ཞུན་གྱི་མཆན་འགྲེལ། ཚ༽
བྲི་འཕེལ་མེད་པས་སོ། །
གསུམ་པ་ནི། ཚུལ་བཞིན་བསྒོམས་པའི་རྟགས་ཅི་ལྟ་བུ་འབྱུང་ཞེ་ན་ཆེད་དུ་
རྩོལ་བར་བསྒོམ་པ་ཡིད༵་ལྭ་མི་བྱེད་པ་དང་ཉཱིས་ཀྱང་མི་འཁྲུགས་པ་དང་ཐམས་
ཅད་མཉམ༵་ཉིད་དུ་ཤེས་པ་དང་། གང་ལའང་ཆགས་ཤིང་འདོད་པ་དང་ཡུལ་
གྱིས་མྱོས་པ་སྟེ་ཡུལ་གྱི་ཉེས་པས་རྨོངས་པ་དང་ཡུལ་གྱིས་སྐྲག་པ་དང་མི་འདོད་
པའང་མེད་དེ་དེས་ན་ཆོས་གང་ཡང་སྤང་སྟེ་བྲལ་བར་མི་བྱེད་པས་མི་འབྲལ་
ཞིང་གང་ཡང་སྒྲུབ་སྟེ་གནས་པར་མི་བྱེད་པས་གང་ལའང་མི་གནཱས་ཤིང་། མི་
མཐུན་ཕྱོགས་ཀྱིས་མི་འཕྲོག་ཅིང་ཆོས་ཉིད་མཉམ༵་པའི་དོན་ཤེས་པའི་ཡེ་ཤེས་
བཞི་པོ་དང་བྱང་ཕྱོགས་སོ་བདུན་དང་ཕ་རོལ་ཕྱིན་བཅུ་ལ་སོགས་ཏེ་རྣམ་དཀཪ་
གྱི་ཕྱོགས་དང་འབྲས་བུའི་ཡོན་ཏན་ཇི་སྙེད་པ་རྣམས་བསྒོམ་དོན་ཇི་སྐད་བསྟན་
པ་དེར་འདུས་ཤིང་ཆུབ་པར་རང་གི་རིག་པས་ཤེས་ཏེ། ཆོས་ཐམས་ཅད་སེམས་
སུ་འདུས་པས་སེམས་ཀྱི་དབྱིངས་སུ་མ་ནོར་བར་བཞག་སྟེ་བསྒོམ་པ༵ས་ལམ་
གྱི་ཕུག༵་གམ་མཐར་ཐུག་ན་འདུག་པ༵་དེ་ཁོ་ན་ཡིན་གྱིས། དེ་ལས་གཞན་དུ་
ཇི་ལྟར་བསྒོམ་པ༷ས་ཡང་དག་པའི་ཆོས་དབྱིངས་འོད་གསལ་དོན་ཉིད་གསལ་
ཞིང་རིག་པ༷ར་མི་འགྱུར་རོ། །
སྤྱི་དོན་བརྒྱད་པ་བརྒྱུད་པའི་ཐབས་ཀྱིས་ངེས་པའི་དོན་རྟོགས་པར་བྱ་བའི་
ཐབས་བསྟན་པ་ནི། བརྒྱུད་པའི་ཐབས་ཀྱིས་ངེས་དོན་རྟོགས་པར་བྱ་བའི་
ཐབས་ཅི་ཞེ་ན་མཛུབ་མོས་ཟླ་བ་བཞིན་དུ་བཅོས་ཤིང་རྩོལ་བའི་བྱ་བས་བྱར་
71

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
མེད་མཚོན་པས་ན། ཐབས་དང་བརྡའ་ཅན྄་གྱི་སྒོ་ནས་བྱང་ཆུབ་སེམས་ལ་ཡ༷ང་
དག་ལེན་པ༷འང་བྱང་ཆུབ་སྒྲུབ་པར་བྱེད་པ་ཡིན་པས་ན་བྱང་ཆུབ་ཆེན་པོ་ཡིན་
ཞེས་སངས་རྒྱས་བཅོམ་ལྡན་འདས་ལྷ་མིའི་སྟོན་པས་རབ་ཏུ་གསུངས་པའི་
ཕྱིར། གང་དངོས་སུ་རྟོགས་པའི་སྐལ་མེད་རྣམས་ཀྱིས་ཀྱང་བརྒྱུད་ནས་རྟོགས་
པའི་ཐབས་ལ་འབད་དེ། དེ་ལྭ་འཆད་པར་འགྱུར་བ་འདི་ནི་དོན་དམ་པ་བྱང་
ཆུད༵་ཀྱི་སེམས་ཉིད༵་བསྐྱེད་ཅིང་བསྒོམ་པའི་གནས་སམ་རྒྱུར་གྱུར་པ་ཡིན་ཏེ།
གང་ཞེ་ན་ཏིང་ངེ་འཛིན་དང་ཕྱག་རྒྱའོ། །དེ་ལ་དེ་བཞིན་ཉིད་དང་ཀུན་སྣང་
དང་རྒྱུ་ཡི་ཏིང་འཛིན་གསུམ་པོ་གོམས་པའི་དབང་གིས་མི་མཐུན་ཕྱོགས་ཀྱིས་
མི་འཕྲོག་པའི་བརྟན་པ༷ར་བྱས་ཤཱིང་རྒྱལ་པོའི་བཀའ་རྟགས་དང་འདྲ་བར་སྐུ་
ཕྱག་ཆེན། ཐུགས་དམ་རྒྱ། ཕྲིན་ལས་ལས་རྒྱ་སྟེ་སངས་རྒྱས་ཀྱི་རྟགས་ཀྱི་ཕྱག༵་
རྒྱ་གསུམ་བཅིངས་ཤིང་བསྒོམ་ནས།གསུང་གི་རྟགས་ཀྱི་ཕྱག་རྒྱ་ཆོས་ཀྱི་ཕྱག༵་
རྒྱ་ཆེན་པོར་སེམས་ཉིད་བསྐྱེད་དེ་དེའི་སྙིང་པོ་བརྗོད་ཅིང་བསྒོམ་པར་བྱའོ། །
ཏིང་ངེ་འཛིན་དང་ཕྱག་རྒྱ་རྣམས་ཆོས་ཉིད་ཡིན་ལ་ཡིན་པ་ལྟར་ཐ་མི་དད་དུ་
སེམས་བསྐྱེད་ཅིང་བསྒོམ་ན་དེ་ལས་དོན་དམ་བྱང་ཆུབ་ཀྱི་སེམས་སྐྱེ་སྟེ། བསྒོམ་
པ་མངོན་དུ་གྱུར་པ་ན་ཆོས་ཀུན་རང་སེམས་ལས་གཞན་དུ་མེད་པར་རང་གིས་
རྟོགས་པར་འགྱུར་ཞིང་དེ་བསྒོམ་པས་ཚོགས་སོགས་ཅིང་སྒྲིབ་པ་དག་སྟེ་ཡེ་
ཤེས་ལྷས་རྒྱུད་བྱིན་གྱིས་བརླབས་པའི་སྒོ་ནས་ཀྱང་རྟོགས་པར་འགྱུར་རོ། །
སྤྱི་དོན་དགུ་པ་བྱང་ཆུབ་སེམས་ཀྱིས་མ་ཟིན་ན་རྣམ་གྲོལ་མི་ཐོབ་ཅིང་དགེ་བ་
72

བྱང་ཆུབ་སེམས་བསྒོམ་པ་རྡོ་ལ་གསེར་ཞུན་གྱི་མཆན་འགྲེལ། ཚ༽
ཆུད་ཟ་བར་བསྟན་པ་ནི། སེམས་ཀྱི་རང་བཞིན་ནམ་ཆོས་ཉིད་རྡོ་རྗེ་དེ་མ་ནོར་
བར་བསྒོམ་པའི་སེམས་དཔ༵འ་བྱང་ཆུབ་ཀྱི་སེམས་བསྒོམ་པ༵ས་ནི་ཡང་དག་
པའི་རྣམ༵་གྲོལྭ་གྱི་ལམ་ཀུན་མ༵་ནོར་བར་ནི་བསྒོམ་པ༷་ཡིན། གོང་ལྟར་རྟོགས་
ན་སྤྱོད་ཡུལ་ཐམས་ཅད་ཀུན་ཏུ་བཟང་པོའི་ཡོན་ཏན་ཐམས་ཅད་འབྱུང་བའི་
མའམ་ཤེས་རབ་སྟོང་པའི་ལྷ་མོ་སྟེ་ཀུན་ཏུ་བཟང་མོའི་སྟེ་དོན་དམ་བྱང་ཆུབ་
སེམས་སྟོང་ཉིད་རྟོགས་པའི་སྤྱོད་པས་མ༵་ཟིན་པའི་དགེ་བའི་ཆོས་ནི་གང་ཡ༷ང་
རུང་སྟེ། ཐེག་ཆེན་ཐབས་ཀྱི་སྤྱོད་པ་བྱམས་སོགས་ཀྱིས་ཟིན་པ་ཀུན་ཏུ་བཟང་
པོའི་སྤྱོད་པ༷འང་ཆོས་ཉིད་དང་མི་འགལ་བར་མ་ཞུགས་པས་བདུད་ཀྱི་ལྭས་
ཏྭེ་ཟད༵་ộང་མཐར་ཐུག་པར་འགྱུར་རོ། །དོན་དམ་བྱང་ཆུབ་སེམས་དེ་དང་
ལྡན་པ༵འི་ལས་ནི་ལྟར་སྣང་བདུད་ཀྱི་ལས་ཀྱང་བྱང་ཆུབ་སྤྱོད་པར་གསུངས་
ཏེ་ཕྱི་ནང་གི་དངོས་པོ་དང་སྒོ་གསུམ་གྱི་སྤྱོད་པ་གཅིག་ཏུ་ཆད་པའི་ངེས་པ་མེད་
དེ་ཤེས་པ་དང་མི་ཤེས་པའི་དབང་ལས་ཀུན་བྱང་དུ་འགྱུར་བའི་ཕྱིར་རོ། །
སྤྱི་དོན་བཅུ་པ་དོན་འདིར་མོས་པ་ཙམ་སྐྱེས་པས་ཀྱང་ཡོན་ཏན་མང་པོ་ཐོབ་
པར་བསྟན་པ་ནི། ཇི་སྐད་བསྟན་པའི་དོནྭ་འདིར་མོས་ཤིང་ཡིད་ཆེས་པ༷་དེ་
ཡང་བྱང་ཆུབ་ཆེན་པོ་ཡིན་ཞེས་རྒྱལྭ་བ༵ས་རབ་ཏུ་བསྔགས་སོ། །ཡོན་ཏན་
ཐམས་ཅད་ཀྱི་གནས་བྱང་ཆུབ་སེམས་འདི་བསྐྱེད་པ༷་ཙམ་གྱིས་འཇིག་རྟེནཱ་
གསུམ་པོ་དང་དེ་དག་གི་གཙོ་བོའི་བླ་མར་གྱུར་པ་ཚངས་དབང་དང་བཅས་
པ་ཡི།མཆོད་གནས་སུ་གྱུར་པ་ཉན་ཐོས་རྣམས་དང་སྟོབས་ཆེན་པོ་བདུད་ཀྱི་
73

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
སྣེ་རྣམས་མ་ལུས་པ་ཟིལ་གྱིས་གནོན་པར་འགྱུར་རོ་ཞེས་རྒྱལ་བས་གསུངས་
སོ༑ ༑བླ་མེད་བྱང་ཆུབ་འགྲུབ་པའི་ཐབས་ཆེན་པོ་གང་ཞིག་བྱང་ཆུབ་སེམས་
དཔའ་རྣམས་ཀྱི་སྤྱོད་ཡུལ་ཡིན་གྱི་ཉན་ཐོས་ལ་སོགས་པས་མི་རྟོགས་པའི་རང་
བཞིན་གསང་བའི་སྤྱོད་པའང་འདི་ཉིད༵་དེ། བྱང་ཆུབ་སེམས་འདི་མེད་ན་རྒྱལ་
བ༵ས་ཇི་སྙེད་པའི་ཤེས་བྱའི་དོན་ཀུན་དང་རིགས་ཅན་གསུམ་པོས་དོན་དུ་གཉེར་
བའི་ལམ་རྣམ་པ༷ར་སྣང༵་བར་མཛད་པའི་ཐེག་པ་གསུམ་སྟོནཱ་པ་མི་སྲིད་དེ་བྱང་
ཆུབ་སེམས་མ་རྟོགས་ན་སངས་རྒྱས་མི་སྲིད་པ་ཉིད་དྲོ། །གནས་འདི་ལ་སྐད་
ཅིག་ཙམ་དུ་དད་པའི་ཤུགས་ཀྱིས་གང་ཟག་དེ་ཡ༷ང་མི་ཐོགས་པར་མྱུར་དུ་འཇམ་
དཔ༵ལ་གཞོན་ནུར་གྱུར་ཏེ་ངེས་དོན་གྱི་འཇམ་དཔལ་དང་རོ་མཉམ་པར་འགྱུར་
བའོ། །ལེགས་པའི་ཡོན་ཏན་ཐམས་ཅད་བྱང་ཆུབ་སེམས་སུ་མ་འདུས་པ་མེད་
པས་ན་རང་བཞིན་ཆོས་ཀྱི་དབྱིངས་ཀྱི་དཀྱིལ་འཁོར་ཉན་རང་ལ་སོགས་པས་
མི་རྟོགས་པའི་གསུང་བར་ཞུགས་ཤིང་ཐེག༵་ཆེན་ཐུན་མོང་མིན་པའི་དམ་ཚིག་
མཆོག་རྣམས་ཀྱང་བཟུང་བ་ཡིན་ལ། རིག་འཛིན་བྱང་ཆུབ་སེམས་དཔའི་ཚུལ་
ཁྲིམས་དང་སྡོམ་པ་ཀུན་ཀྱང་བསྲུངས་ཤཱིང་ཁམས་གསུམ་ན་མཚུངས་པ་མེད་
པའི་སྦྱིན་གནས་དམ་པ༷ར་རབ་ཏུ་བསྔགས་པ་ཡིན་ནོ། །རྒྱུ་མཚན་དེ་ཡི་ཕྱིར་
དོན་དམ་པ་བྱང་ཆུབ་སེམས་ཀྱི་བསོད་ནམས་དེ་ལ་གལ་ཏེ་གཟུགས་ཡོད་སྲིད་
ན༑ ནཱམ་མཁའ་བ༵ར་སྣང༵་མུ་ཐུག་པ་མེད་པ་འདི་ཡང༵་སྣོད་དུ་བྱས་ན་ཆུང་པ་
ལྟ་བུའོ་ཞེས་ཕྱོགས་དུས་ཀྱི་རྒྱལ་བས་མཚུངས་པར་གསུངས་སོ། །
74

བྱང་ཆུབ་སེམས་བསྒོམ་པ་རྡོ་ལ་གསེར་ཞུན་གྱི་མཆན་འགྲེལ། ཚ༽
སྤྱི་དོན་བཅུ་གཅིག་པ་ལོག་པར་ཞུགས་པ་རྣམས་སྙིང་རྗེའི་གནས་སུ་བསྟན་
པ་ནི། ལས་དབང་གིས་སོ་སོར་སྐྱེ་བའི་སོ་སོའི་སྐྱེ་བོ་རྣམས་རྒྱུད་དྲུག་གི་སྐྱེ་
བ༵་སྣ་ཚོགས་པ༷་གཅིག་ནས་གཅིག་ཏུ་བརྒྱུད་པ་དྭག་ཏུ་སྔར་ཡང་སྐྱེས་ཤིང་ད་
ལྟ་སྐྱེ་དང་ཕྱིན་ཆད་སྐྱེ་བར་འགྱུར་ཞིང་དེ་ལྟར་སྐྱེ་བ་རྒྱུན་མི་འཆད་པས་རྟག་
ཏུ་སྐྱེ་བའི་རྒྱུན་གྱི་དབ༵ང་དུ་སོང་བ༵། རང་གི་རྟོག༵་པའི་མཐའ་ཡི་གནས་ཚུལ་
ཇི་ལྟ་བུ་ཡིན་པ་མི་ཤེས་པའི་དབང་གིས་རང་གི་ལོག་པའི་རྟོག་པས་རང་བསླུས་
ཤིང་རྟོག་པ་རྒྱུན་མི་འཆད་པའི་ལུ་གུ་རྒྱུད་ཀྱི་རྟོག༵་པའི་རྒྱུན་རྗེས་སུ་འབྲངས་
ཤིང་ཡང་དག་པའི་ལམ་བསྒོམ་པ་མེད་པ་འཁྲུལ་བའི་རྟོག་པ་ལས་རང་བཞིན་
ངང་གིས་ཕྱིར་ལྡོག་པ་ནི་ནམ་ཡང་མེད་པར་འགྱུར་བ༵་དེ་དག་གིས། ཇི་ལྟར་
ན་སྒྱུ་མའི་སྒྱུ་ཐབས་སྔགས་ལ་སོགས་པ་ཤེས་པ་དག་གིས་སྒྱུ་མའི་གླང་པོ་
སྤྲུལ་པ་དང་འདྲ་བར་མི་བདེན་པ་སྒྱུ་མས་རྨོངས་པའི་སེམས་ཅན་སྒྱུ་མ་ལྟ་བུ་
རྣམས། ཇི་ལྟར་ན་རྨི་ལམ་གྱིས་ཡིད་རབ་ཏུ་བསླུས་པ་བཞིན་དུ་རྨི་བའི་སྟེ་རྨི་
ལམ་རྨི་བ་ལྟ་བུའི་སྲིད་པའི་བདེ་བའང་ཉམས་ཤིང་སྡུག་བསྔལ་བའི་རྨི་ལམ་
ལྟ་བུ་འཁྲུལ་པའི་སྣང་བའི་དབ༵ང་དུ་སོང་བའི་རྨི་ལམ་པ༷་སོ་སོའི་སྐྱེ་བོ་རྣམས་
ནི་སྙིང་རྗེ་ཞེས་སོ། །མཐའ་བྲལ་བླ་མེད་ཀྱི་ལྭམ་འདི་བློས་མ་ལྕོགས་ནས་
སྤངས་ཤིང་མཐའ་ལ་གནས་པའི་མུ་སྟེགས་སོགས་ཀྱི་ལམ་དང་ལམ་གཞན་
ལ་ཡང་དག་པའི་ལམ་དུ་བལྟས་ནཱས་འདི་ནི་མ༵་ནོར་བའི་ལྭམ་ཡིན་ནོ་ཞེས༵་
སྟོན་པ་ཡོད་དེ། དེ་ལྟར་སྨྲ་བ་དེ་དག་ནི་དཔེར་ན་རྡོ་ལྭ་གསེར་ཡིན་ནོ་ཟེར་
75

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
བ་བཞིན་ཐུགས་རྗེར་རུང་ཞིང་ཞེས་སྙིང་རྗེ་སྐྱེ་བའི་གནས་ཡིན་ལ་ཐུགས་རྗེའི་
བདག་ཉིད་རྣམས་ཀྱི་ཐུགས་ནི་ཐུགས་རྗེས་ཀྱེ་མའོ་སྙམ་དུ་རང་དབང་མེད་
པར་འཕྲོགས་པ༷་ཡིན་ཏེ། དཔེར་ན་ཡིད་འོང་གི་ཡུལ་ལ་སེམས་རང་དབང་མེད་
པར་འཇུག་པ་ལ་ཡུལ་གྱིས་ཡིད་འཕྲོག་ཞེས་བརྗོད་པ་ལྟར་ཐུགས་རྗེ་མངའ་
བ་རྣམས་ཐུགས་རྗེས་སེམས་འཕྲོག་པའོ། །ཤེས་རབ་ཀྱིས་བློ་ཤིན་ཏུ་མ༵་སྦྱངས་
པ་གང་ཞིག་དུས་ཀྱིས༵་མནཱར་བའི་སྐྱེ་བོ་ལྟ་བརྒྱ་ཐྭ་མ༵་པ་ལྭ་སྐྱེས་པ་དག །དེ་
བཞིན་གཤེགས་པའི་གསུང་རབ་མ་ནོར་མ་བསླད་པས་དྲི་མ་མེད་ཅིང་རྟོགས་
དཀ༵འ་བ་དག༵་ལྭ་དཔྱོད་པ་ན། ཇི་སྐད་བསྟན་པའི་སྒྲ་ཇི་བཞིན་དུ་སྤྱོད་པ༷ར་
འགྱུར་བ་དང་དོན་གྱི་ཚུལ་ཇི་ལྟ་བ་བཞིན་དུ་དཔྱོད་པར་བྱེད་པ་མིན་ཏེ་ཇི་ལྟར་
མུན་ཁང་གི་གསེར་དང་སྒྲོན་མ་བཞིན་དུ་དོན་དང་ཚིག་གི་རིམ་པ་མ་ཤེས་ནས་
ཚིག་ཙམ་ལ་ཞེན་ནས། ཟབ་མོའི་དབྱིངས་མི་དཔོགས་ཀྱང་རང་རང་གི་བློ་
གྲོས་ཀྱིས་ཇི་ཙམ་དཔོགས་པའི་སྟོབས་བཞིན་དུ་འཇུག་པ་ལྭ་སོགས་པ༵་སོ་
སོའི་ཞེ་འདོད་ཀྱི་ལྟ་བ་སྣ་ཚོགས་པ་དག༵་གིས་བསླད་ནས། མཱི་ཤེས་ཆུ་བོས་
གཡེངས་ཤིང་སྟེ་ཁྱེར་ནས་དེ་བཞིན་གཤེགས་པའི་གསུང་གི་ཉིང་ཁུ་ངེས་པའི་
དོན་གྱི་གཞུང་བདུད་རྩི་ལྟ་བུ་ལ་ཚུལ་བཞིན་དུ་ཡིད་ལ་བྱེད་པའི་རྣལ་འབྱོར་
དང་བྲལ་བ་ཡིན་ནོ། །
སྤྱི་དོན་བཅུ་གཉིས་པ་བརྩམས་པའི་དགེ་བ་བྱང་ཆུབ་ཏུ་བསྔོ་བ་ནི། རྒྱུ་མཚན་
དེ་ཡི་ཕྱིར་རྒྱལ་བས་གསུངས་པའི་ལམ་མཆོག་རྒྱལ་བ་རྣམས་ཀྱི་ཐུགས་ཀྱི་
76

བྱང་ཆུབ་སེམས་བསྒོམ་པ་རྡོ་ལ་གསེར་ཞུན་གྱི་མཆན་འགྲེལ། ཚ༽
གསང་བ་དམ་པ་འདི། ཀུན་ནས་ཀུན་ཏུ་ཇི་ལྟ་བ་བཞིན་དུ་རྟོགས་པ་ནི་རྒྱལྭ་
བ༵་རྣམས་ཀྱི་ཐུགས་ཀྱིས་སྤྱོད་ཡུལ་ཐུན་མོང་མ་ཡིན་པ་ཡིན་པས་འཇམ་དཔལ་
བཤེས་གཉེན་བདག་གིས་ཀྱང་ཤེས་པ་མིན་ན་ཡ༷ང་། གསང་བ་ཡང་དག་པའི་
དོན་འདི་སློབ་དཔོན་རང་ཉིད་ཀྱི་ཡུན་རིང་དུ་གོམས་པར་བྱས་པ༵འི་མཐུ་ཡིས་
ལུང་དང་མན་ངག་དང་མི་འགཱལ་བའི་ཚུལ་དུ་རིགས་པའི་ཚད༵་མ༵་དག་ལས་
རབ་ཏུ་བསྒྲུབས་ཏེ། འགྲོ་བའི་དོན་དུ་མི་གཉིས་པ་སྟེ་གཉིས་མེད་བྱང་ཆུབ་
ཀྱི་སེམས་སྟོན་པའི་ལམ་མཆོག་དུས་གསུམ་སངས་རྒྱས་རྣམས་ཀྱི་གཤེགས་
ཤུལ་ཉིད་གསལ་བ་འདི་ནི་མདོར་བསྡུས་ཏེ་རབ་ཏུ་བགྱིས་པ༷་འདིས་ནི། སྐྱེ་
བོ་ཐམས་ཅད་སྲིད་པར་སྐྱེ་ཞིང་སྐྱེ་བའི་གནས་སྐབས་ཐམས་ཅད་དུ་ཡ༷ང་སྐད་
ཅིག་མ་ཙམ་དུ་ཡ༷ང༌། ཡང་དག་པའི་བསམ་པ་མི་མཐུན་ཕྱོགས་ཀྱིས་མི་ཉམས་
ཤིང་རྒྱལྭ་བ༵་ཀུན་གྱི་ཐུགས་སུ་ཆུད་པའི་དོན་གྱི་སྙིང་པོ་འདི་སེམས་ཅན་ཐམས་
ཅད་ཀྱིས་རྟོགས་ཤིང་དེ་དག་གི་རྒྱུད་ལ་རབ་ཏུ་རྒྱས་པར་ཤོག་ཅིག་ཅེས་སྨོན་
ལམ་དུ་མཛད་པའོ། །
གསུམ་པ་མཇུག་གི་མཛད་བྱང་བསྟན་པ་ནི། བྱང་ཆུབ་སེམས་བསྒོམ་པ་རྡོ་
ལྭ་གསེར་ཞུན་འཇམ་དཔ༵ལ་བཤེས་གཉེན་གྱིས་རྫོགས་པ་ཆེན་པོའི་རྒྱུད་ལས་
བཏུས་པ༷་རྫོགས་སོ། །ཞེས་པ་ནི་གོ་སླའོ། །ཟབ་ཅིང་རྒྱ་ཆེ་རྒྱལ་བའི་ཆོས་
མཛོད་ཀྱི། །སྙིང་པོའི་ཡང་བཅུད་རྩོལ་མེད་ཐེག་པའི་ལམ། །དབང་རྣོན་ཚེ་
གཅིག་གྲོལ་བྱེད་རྫོགས་པ་ཆེ། །རིག་འཛིན་བྱེ་བའི་གཤེགས་ཤུལ་འདི་རྨད་
77

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
བྱུང་། །ཆོས་ཀུན་མཉམ་པ་ཉིད་དུ་སངས་རྒྱས་པའི། །ཀུན་བྱེད་བྱང་ཆུབ་
སེམས་ཀྱི་རང་བཞིན་མཆོག །མ་ནོར་གསལ་བྱེད་ངེས་པ་དོན་གྱི་ལུང༌། །རྒྱལ་
ཀུན་ཐུགས་ཀྱི་གསང་མཛོད་འདི་ཁོ་ན། །དེ་ཕྱིར་རིག་འཛིན་བརྒྱུད་པའི་མན་
ངག་བཅུད། །གང་འབྲེལ་གདོད་མའི་རྒྱལ་སར་ངལ་འཚོའི་གསོས། །དུས་
ཀྱི་མཐར་ཡང་ཉམས་མེད་ཕྲིན་ལས་རྒྱུན། །སྤེལ་སླད་ལྷག་བསམ་སྟོན་ཟླའི་
དཔལ་ལ་འགྲན། །དེ་ལྟ་ན་ཡང་བདག་བློ་རྨོངས་པའི་དྲིས། །འཕགས་དང་
མཁས་པའི་གཞུང་བཟང་རྙོགས་པའི་ཆ། །གང་མཆིས་ཚེ་རབས་སྡིག་དང་ལྷན་
གཅིག་ཏུ། །བཤགས་ན་དག་ཚངས་ཁྲུས་ཀྱི་དངོས་གྲུབ་སྩོལ། །འདིར་འབད་
དགེ་བས་ཐེག་མཆོག་རྫོགས་པ་ཆེའི། །རིང་ལུགས་དྲི་མེད་སྲིད་མཐར་ཆེར་
རྒྱས་ཤིང༌། །བདག་གཞན་སྐྱེ་ཀུན་ལམ་མཆོག་འདིར་ཞུགས་ཏེ། །འཕགས་
ལམ་ཆོས་ཉིད་བདེན་པས་སྲུང་གྱུར་ཅིག །
ཅེས་བྱང་ཆུབ་སེམས་བསྒོམ་པ་རྡོ་ལ་གསེར་ཞུན་གྱི་མཆན་འགྲེལ་དེ་ཁོ་ན་ཉིད་
གསལ་བའི་སྒྲོན་མེ་ཞེས་བྱ་བ་འདི་ནི། ཀུན་མཁྱེན་བླ་མ་རིན་པོ་ཆེ་མི་ཕམ་
འཇམ་དཔལ་དགྱེས་པའི་ཕྱག་མཆན་ལས། རྗེ་དེ་ཉིད་ཀྱི་ཞབས་ལ་སྤྱི་བོས་
རེག་པའི་བཙུན་པ་འཇམ་དབྱངས་བློ་གྲོས་རྒྱ་མཚོས་དོན་འགྲུབ་ས་ལུག་ལོར་
ཞེ་ཆེན་སྒྲུབ་སྡེ་བདེ་ཆེན་པདྨ་འོད་གླིང་དུ་ཞལ་བཤུས་ཤིང་ལུང་རིགས་སྨྲ་བའི་
དབང་ཕྱུག་མཁན་ཆེན་ཀུན་བཟང་དཔལ་ལྡན་གྱིས་ཞུས་དག་མཛད་དེ་ལེགས་
པར་གཏན་ལ་ཕབ་པའི་ཡི་གེ་པ་ནི་བློ་གསལ་ལུང་རྟོགས་མཐར་ཕྱིན་གྱིས་
78

བྱང་ཆུབ་སེམས་བསྒོམ་པ་རྡོ་ལ་གསེར་ཞུན་གྱི་མཆན་འགྲེལ། ཚ༽
བགྱིས་པ་སྟེ། འདིས་ཀྱང་ཐེག་མཆོག་རྫོགས་པ་ཆེན་པོའི་བསྟན་པ་ཡུན་རིང་
དུ་གནས་པའི་རྒྱུར་གྱུར་ཅིག །མངྒ་ལཾ། །
79